open-index/open-wikipedia-markdown huggingface dataset:
Իզաբելլա (Դանիայի արքայադուստր)

Նորին մեծություն **Իզաբելլա** ( ; ), Դանիայի արքայադուստր, Մոնպեզայի կոմսուհի։

Նորին մեծություն արքայազն Ֆրեդերիկի՝ Մոնպեզայի կոմսի և նրա կին Մերի Դոնալդսոնի դուստրը։ Դանիայի թագուհի Մարգրեթ 2-րդի թոռնուհին, արքայազն Քրիստիանի կրտսեր քույրը և երկվորյակներ արքայազն Վենսանի և արքայադուստր Յոզեֆինայի ավագ քույրը։

Դանիական գահաժառանգության ցուցակում զբաղեցնում է երրորդ տեղը Մարգրետե Երկրորդ թագուհուց հետ։

## Կենսագրություն
Ծնվել է 2007 թ․ ապրիլի 21-ին, ժամը 16։02-ին, Կոպենհագենի համալսարանական հիվանդանոցում`3350 գ քաշով և 50 սմ հասակով։

Արքայադուստր Իզաբելլան մկրտվել է 2007 թ․ հուլիսի 1-ին Ֆրեդենսբորգ ամրոցի եկեղեցում։ Նա ստացել է *Հենրիետա, Մարգրեթ և Ինգրիդ* անունները՝ ի պատիվ տատիկների և մեծ տատիկի։ Նրա կնքահայրերն էին. Բելգիայի թագուհի Մաթիլդան, Հունաստանի և Դանիայի արքայադուստր Ալեքսիան, Նադին Ջոնսթոնը, Քրիստիան Բուխվալդը, Փիթեր Հիրինգը, Մարի Լուիզա Սքիլը։ Տասմանիայում, որպես արքայադուստր Իզաբելլայի կնունքի նվեր՝ պատրաստել էին մանրանկարչական ապարանջան՝ սպիտակ ոսկուց, կարմիր էմալից և Դանիայի դրոշի տեսքով թանկարժեք քարերից․ սպիտակ խաչ կարմիր ֆոնի վրա։

2013 թ․ օգոստոսի 13-ին Իզաբելլան գնաց Գենտոֆտեի Տրանեգարդ դպրոցի 0 դասարան։

## Մրցանակներ
*  2009 թ․ հունիսի 11։ Պատմական շքանշան «Արքայազն Հենրիքի ծնունդից 75 տարի անց"
*  2010 թ․ ապրիլի 16։ Պատմական շքանշան «Թագուհի Մարգրեթ 2-րդի ծննդից 70 տարի անց»
*  **2012 թ․ հունվարի 14**։ Թագուհի Մարգրեթ 2-րդի Սուտակե ծննդյան Պատմական շքանշան   
*  **2015 թ․ ապրիլի 16**։ Պատմական շքանշան «Թագուհի Մարգրեթ 2-րդի ծննդից 75 տարի անց»
*  **2017 թ․ հունիսի 10**։ «Պատմական շքանշան․ Թագուհի Մարգրեթ 2-րդի և արքայազն Հենրիքի ոսկե ամուսնություն»

## Ծանոթագրություններ

Կատեգորիա:Թագավորների դուստրեր
Յորքթաունի ճակատամարտ

**Յորքթաունի ճակատամարտ** (1781, ), հյուսիսամերիկյան Անկախության պատերազմի վիրջինյան կամպանիայի եզրափակիչ և վճռորոշ դրվագը։ Տեղի է ունեցել 1781 թվականի սեպտեմբերի 26-ից հոկտեմբերի 19-ը։ Այդ ճակատամարտում Միացյալ Նահանգների աշխարհազորայինները, որոնց օգնության էին եկել ֆրանսիական զինված ջոկատներ, Ջորջ Վաշինգտոնի և մարքիզ դը Լաֆայետի հրամանատարությամբ վճռական հաղթանակ են տարել լորդ Կոռնուոլիսի հրամանատարությամբ կռվող բրիտանական զորքի նկատմամբ։

Ֆրանսիական առաջին զորաջոկատները Միացյալ Նահանգներում ափ էին իջել դեռևս 1780 թվականին, որպեսզի 13 գաղութներին պաշտպանեն բրիտանական իշխանությունների դեմ հանուն անկախության նրանց մղած պայքարում։ Օգոստոսին երեք հազար ամերիկացիներից կազմված ջոկատը՝ Ջորջ Վաշինգտոնի գլխավորությամբ, և չորս հազար ֆրանսիացիներ մտել են Վիրջինիա։ Ֆրանսիական գեներալ Ֆրանսուա Ժոզեֆ Պոլ դը Գրասը տարածաշրջան է բերել լրացուցիչ ուժեր։ Ընդ որում՝ Ատլանտյան օվկիանոսը հատելիս նրանք հարկադրված են եղել հաղթահարել խոչընդոտել փորձող բրիտանական ռազմանավերի արգելքը։ Մեկ ամիս անց ֆրանս-ամերիկյան զորքերը պաշարել են Հյուսիսային Ամերիկայում բրիտանացիների գլխավոր բերդը՝ Յորքթաունի անգլիական ամրոցը, որտեղ այդ ընթացքում ամրացել էր բրիտանական բանակի բարձրագույն հրամանատարներից մեկը՝ լորդ Կոռնուոլիսը։

Պաշարողները սեպտեմբերի 28-ին սկսել են ծովից և ցամաքից ռմբակոծել ամրոցը, այնուհետև գրոհի երեք փորձ են ձեռնարկել, որոնք էական հաջողություն չեն բերել։ Սակայն պաշարված բրիտանացիների վիճակն աստիճանաբար վատացել է օր օր ավելացող կորուստների և պակասող պարենի պատճառով։ Հոկտեմբերի 14-ին գեներալ Վաշինգտոնը ևս մեկ գրոհ է ձեռնարկել, որի արդյունքում բրիտանացիների դիրքերը զգալիորեն թուլացել են։ Պաշարված բրիտանացիներին դրանից երեք օր անց ներկայացվել են հանձնվելու առաջարկություն և դրա պայմանները։ Երկու օր անց Կոռնուոլիսն ու իր սպաները հանձնել են իրենց սրերը և ընդունել կապիտուլյացիայի պայմանները։

Յորքթաունում անգլիացիների կրած ծանր պարտությունը նշանավորել է ԱՄՆ-ի անկախությանը Մեծ Բրիտանիայի ցույց տված զինված դիմադրության ավարտը։ 1783 թվականին ԱՄՆ-ի և Մեծ Բրիտանիայի միջև պայմանագիր է ստորագրվել, որով վերջ դնելով ռազմական գործողություններին՝ բրիտանացիները պաշտոնապես ճանաչել են Միացյալ Նահանգների ազատությունն ու անկախությունը և բրիտանական կայսրության մնացած մասից նրանց վերջնական անջատումը։

## Ծանոթագրություններ

## Գրականություն

* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 

*  See search: Articles of capitulation
* 
* 

## Արտաքին հղումներ
* Yorktown Battlefield (National Park Service)
* 1931 Army War College history of the siege republished by the United States Army Center of Military History
* Siege of Yorktown at Xenophon Group Military History Database
* Articles of Capitulation at Yorktown.
* ''The French Army in the American Revolution'' at the John Carter Brown Library
* Animated History of The Siege of Yorktown
* The Role of the Spanish and Cubans in the Siege of Yorktown 
* The Yorktown Campaign (George Washington's Mount Vernon)
* Yorktown: Now or Never (George Washington's Mount Vernon)
* Alexander Hamilton's report to Lafayette following the assault on Redoubt 10.

Կատեգորիա:ԱՄՆ-ի պատերազմներ
Կատեգորիա:ԱՄՆ-ի պատմություն
Կատեգորիա:Գլոբալ հակամարտություններ
Կատեգորիա:Մեծ Բրիտանիայի պատերազմներ
Կատեգորիա:Ֆրանսիայի պատերազմներ
Մարինկա Խաչատրյան

**Մարինկա Խաչատրյան** (), հայ դերասանուհի։

## Կենսագրություն
Ծնվել է 1997 թ. սեպտեմբերի 8-ին, Երևանում։ 2012 թվականին ավարտել է Երևանի թիվ 179 հիմնական դպրոցը։ Դպրոցն ավարտելուց հետո ընտրել է դիմահարդարի մասնագիտությունը։ Դպրոցն ավարտելուց հետո մտածում էր կամ դառնալ դիմահարդար, կամ պարի գծով շարունակել ուսումը, քանի որ 7 տարի պարել է ժամանակակից պարեր։ Արդյունքում ընտրել է դիմահարդարի մասնագիտությունը, և ուսումը ստացել է նկարիչների միության «Make up» ատելյեում։ Նա իր դերասանական կարիերան սկսել է 16 տարեկանից, 2014-2015 թվականներին նկարահանվելով «Շանթ» հեռուստաընկերության «Սիրո գերին» հեռուստասերիալում մարմնավորելով Արփիի կերպարը։ 2015 թվականին նկարահանվում է Հենրի Քոչարյանի «Զգուշացեք կանայք են» ֆիլմում մարմնավորելով համեստ ուսանողուհի Լյուսիի կերպարը։ 2016 թվականին նկարահանվում է «Արմենիա» հեռուստաընկերության «Գնված երջանկություն» հեռուստասերիալում մարմնավորելով Մարիշի կերպարը։ 2016 թվականին նկարահանվում է «Արմենիա» հեռուստաընկերության «Ֆուլ հաուս» սիթքոմի 4-րդ եթերաշրջանում մարմնավորելով Մանեի կերպարը։ 2016-2017 թվականներին նկարահանվում է «Շանթ» հեռուստաընկերության «Փոխնակ մայրը» հեռուստասերիալում մարմնավորելով գլխավոր հերոսուհի Սոնայի կերպարը։ 2017 թվականին նկարահանվում է «Շանթ» հեռոոստաընկերության «Օտարը» հեռուստասերիալում մարմնավորելով գլխավոր հերոսուհի Նենեթի կերպարը։ 2017-2019 թվականներին նկարահանվել է «Շանթ» հեռուստաընկերության «Էլենի օրագիրը» հեռուստասերիալի առաջին և երկրորդ եթերաշրջաններում մարմնավորելով գլխավոր հերոսուհի Սառայի կերպարը։ 2019-2021 թվականներին նկարահանվում է «Շանթ» հեռուստաընկերության «Երկուսով» հեռուստասերիալում մարմնավորելով Մագայի կերպարը։ 2021 թվականին նկարահանվում է Արմենիա հեռուստաընկերության «5G ընտանիք» սիթքոմում մարմնավորելով գլխավոր հերոսուհի Աննայի կերպարը։

## Ֆիլմագրություն

## Հաղորդումներ և հարցազրույցներ

* Բլից Հարցում - Մարինկա Խաչատրյան (2016)
* Գուշակիր մեղեդին. Մարինկա Խաչատրյան, Գարիկ Սեփխանյան, Գևորգ Մարտիրոսյան
* Ես կամ - Մարինկա Խաչատրյան 
* Համով ժամանց /Մարինկա Խաչատրյանի հետ/- Ծովամթերք բրնձի լապշայով

## Արտաքին հղումներ
* 
* Էջ ArmFilm-ում

Կատեգորիա:Դերասանուհիներ այբբենական կարգով
Կատեգորիա:Հայ դերասանուհիներ
Վլադիմիր Աբրամյան

**Վլադիմիր Արամայիսի Աբրամյան** (), խորհրդային ինժեներ-կոնստրուկտոր, գյուտարար։ Իժևսկի մեքենաշինական գործարանի գլխավոր կոնստրուկտոր (1970-1977)։ Մարդատար ավտոմեքենաշինության ոլորտի մասնագետ։

## Կենսագրություն
1957 թվականին ավարտել է Մոսկվայի ավտոմոբիլային ինստիտուտը։ Ավարտելուց հետո Աբրամյանին գործուղել են «Իժմաշ» գործարան։ Աշխատել է որպես դիզայներական ինժեներ-կոնստրուկտոր, ավագ ինժեներ- կոնստրուկտոր, խմբի ղեկավար, լաբորատորիայի վարիչ, հուսալիության և դիմացկունության կոնստրուկտորական բյուրոյի պետ, ավտոմոբիլային արդյունաբերության գլխավոր կոնստրուկտորի տեղակալ, վարչության պետ, գլխավոր կոնստրուկտոր (1970 թվականից)։

Աբրամյանը ղեկավարել է մոտոցիկլետի և դրա հանգույցների արտադրության և շահագործման որակի բարելավմանն ուղղված մի շարք միջոցառումներ, որի արդյունքում նվազել է վնասապահանջների  քանակը, աղմուկը, վիբրացիան  և մեծացել մոտոցիկլետների շարժիչի հզորությունը։ Նա անմիջական մասնակցություն է ունեցել ճանապարհային և սպորտային մոտոցիկլետների նոր նմուշների մշակման և փորձարկման աշխատանքներին, Իժ մոտոցիկլետների շարժիչի վերջնամշակմանը (Իժ Պլանետա, Իժ Յուպիտեր, Իժ Պլանետա Սպորտ և այլն)։
Նրա ղեկավարությամբ մշակվել և արտադրության մեջ ներդրվել  է «Մոսկվիչ -412», «Իժ -2715» (ֆուրգոն) բեռնատար մեքենաների և «Իժ-Ռալլի» սպորտային մեքենաների մոդիֆիկացիաներ։ Մշակվել են Իժ 21251 (կոմբի), Իժ-2715-01 և Իժ-2126 փորձնակա նմուշների նոր մոդելներ։

## Պարգևներ
* Աշխատանքային կարմիր դրոշի շքանշան
* «Պատվո նշան» շքանշան
* ԽՍՀՄ մեդալներ
* ԺՏՆՑ-ի Արծաթե և մեծ ոսկե մեդալներ։

## Գրականություն
* Удмуртская республика: Энциклопедия / Гл. ред. В. В. Туганаев. — Ижевск: Удмуртия, 2000. — 800 с. — 20000 экз. — ISBN 5-7659-0732-6

## Ծանոթագրություններ

Կատեգորիա:Խորհրդային գյուտարարներ
Կատեգորիա:Խորհրդային ճարտարագետներ
Կատեգորիա:Բնօրինակում անաղբյուր հոդվածներ
Հովհան Եկեղեցացի

**Հովհան Եկեղեցացի** (), հայ հոգևորական, թարգմանիչ, Մեսրոպ Մաշտոցի աշակերտը։

## Կենսագրություն
Հովհան Եկեղեցացին Մեծ Հայքի Բարձր Հայք աշխարհի Եկեղյաց գավառից էր, եղել է Մեսրոպ Մաշտոցի աշակերտը։ 405 թվականին, Մեսրոպ Մաշտոցի նախաձեռնությամբ և Հովսեփ Պաղնացու հետ մասնակցել «Առակաց գրքի» հայերեն թարգամանությանը։ Դրանից հետո անցել են Հին կտակարանի 22 հայտնի գրքերը հայերեն թարգմանելուն։ 424 թվականին, Արձան Արծրունու հետ ուղարկվել է Կեսարիա և ապա Բյուզանդիոն՝ հունարեն սովորելու և թարգմանությամբ պարապելու։

Հովհան Եկեղեցացու գերեզմանը գտնվում է Մշո Առաքելոց վանքում։

## Ծանոթագրություններ

Կատեգորիա:Միջնադարյան հայ հոգևորականներ
Կատեգորիա:Հայ թարգմանիչներ
Կատեգորիա:Հայ առաքելական վարդապետներ
Հովհան Խոստովանող

**Հովհան Խոստովանող** (), հայ հոգևորական, Մեսրոպ Մաշտոցի աշակերտը, ՀԱԵ հայրապետարանի տեղակալ և վերակացու (440)։

## Կենսագրություն
Սահակ Պարթևի (439) և Մեսրոպ Մաշտոցի (440) մահից հետո ընտրվել է հայրապետարանի տեղակալ և վերակացու՝ ենթարկվելով իր ընկեր, նորընտիր կաթողիկոս Հովսեփ Ա Հողոցմեցուն։

## Անձի ստուգություն
Հրաչյա Աճառյանը համարում է անստույգ անձ, ու որ Հովհան Խոստովանողը դա նույն Հովհան Եկեղեցացին է, որի մասին գրել է նաև իր «Ս․ Մեսրոբի աղբյուրներ» աշխատության մեջ։ Որոշ մասնագետները համակարծիք են այս տեսակետին, որոշներն էլ ենթադրում են, որ Հովհան Մանդակունին է, իսկ մնացածը կարծում են, որ անկախ անձ է

## Ծանոթագրություններ

Կատեգորիա:Միջնադարյան հայ հոգևորականներ
Հովհաննես Ը Մովսիսյան

**Հովհաննես Ը Մովսիսյան** (նաև՝ **Հովհաննես Ը Զմյուռնիացի**, ), հայ հոգևորական, Երուսաղեմի հայոց պատրիարք (1850-1860)։

## Կենսագրություն
Ծնվել է Զմյուռնիայում։ 1850 թվականին ընտրվել է Երուսաղեմի հայոց պատրիարք և հաջորդել Կիրակոս Մնացականյանին։ Կառուցել է պատրիարքարանի շենքը և ճեմարանը։ Գնել է նաև բազմաթիվ կալվածքներ, որոնց շնորհիվ ապահովվել է Երուսաղեմի միաբանության նյութական միջոցները։ Կալվածքների շարքում է նաև Բեյրութի կենտրոնական հողատարածք, որում հետագայում պետք է կառուցվեր սուրբ Նշան եկեղեցին։

## Ծանոթագրություններ

Կատեգորիա:Երուսաղեմի հայոց պատրիարքներ
Կատեգորիա:Հայ հոգևորականներ
Լիպարիտ Սիմոնյանց

**Լիպարիտ Ենոսի Սիմոնյանց** (), խորհրդային գիտնական, տեխնիկական գիտությունների դոկտոր, Գրոզնիի նավթի ինստիտուտի կիրառական մեխանիկայի ամբիոնի վարիչ, ԽՍՀՄ գազի արդյունաբերության պատվավոր աշխատող, ՌԽՖՍՀ և Չեչենո-Ինգուշական ԻԽՍՀ գիտության և տեխնիկայի վաստակավոր գործիչ, Հայրենական մեծ պատերազմի վետերան։

## Կենսագրություն
1937 թվականին ավարտել է Գրոզնիի նավթային տեխնիկումը, իսկ հինգ տարի անց՝ Գրոզնիի նավթային ինստիտուտը։ Ավարտելուց հետո մեկնել է ռազմաճակատ։ 1944 թվականին աշխատել է Գրոզնիի նավթի գիտահետազոտական ինստիտուտում՝ որպես լաբորատորիայի վարիչ։ Այդ  պաշտոնը զբաղեցրել է մինչև 1949 թվականը։ 1947 թվականին Ադրբեջանի նավթի և արդյունաբերության ինստիտուտում պաշտպանել է թեկնածուական թեզը։ 1949 թվականին նշանակվել է Գրոզնիի նավթի ինստիտուտի կիրառական մեխանիկայի ամբիոնի վարիչ։ 1965 թվականին Գուբկինի ինստիտուտում պաշտպանել է դոկտորական դիսերտացիան։

1952-1989 թվականներին Սիմոնյանցը ղեկավարել է նավթագազային հանքավայրերի մեքենաների և սարքավորումների ամբիոնը։ Այդ տարիների ընթացքում ամբիոնը վերապատրաստել է 3900 մասնագետի, իսկ Սիմոնյանցի ղեկավարությամբ 20 հոգի պաշտպանել են թեկնածուական թեզեր։ 1952-1963 թվականներին աշխատել է Գրոզնիի նավթի ինստիտուտի պրոռեկտոր ուսումնական աշխատանքների գծով։ Սիմոնյանցը 10 գյուտի և 250 գիտական հոդվածների հեղինակ է։

## Ընտանիք
Որդին՝ Սերգեյը, տեխնիկական գիտությունների դոկտոր պրոֆեսոր է, հորատման սարքավորումների ոլորտի մասնագետ։

## Պարգևներ և կոչումներ
* Երեք մեդալներ,
* Տեխնիկական գիտությունների դոկտոր (1965),
* Պրոֆեսոր,
* ՌԽՖՍՀ գիտության և տեխնիկայի վաստակավոր գործիչ,
* Չեչենո-Ինգուշական Ինքնավար Խորհրդային Սոցիալիստական Հանրապետության գիտության և տեխնիկայի վաստակավոր գործիչ,
* Ժողովուրդների բարեկամության շքանշան (1981),
* ԽՍՀՄ պատվավոր նավթագործ,
* ԽՍՀՄ գազի արդյունաբերության պատվավոր աշխատող։

## Ծանոթագրություններ

## Արտաքին հղումներ
* 
* 

Կատեգորիա:Բնօրինակում անաղբյուր հոդվածներ
Կատեգորիա:Խորհրդային գիտնականներ
Կատեգորիա:Խորհրդային գյուտարարներ
Կատեգորիա:Հայ պրոֆեսորներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Տեխնիկական գիտությունների դոկտորներ
Ուկրաինական ռապսոդիա

**«Ուկրաինական ռապսոդիա»** (), ռեժիսոր Սերգեյ Փարաջանովի գեղարվեստական ֆիլմը, որը նկարահանվել է 1961 թվականին։

## Սյուժե
Պատերազմի ժամանակ վիրավոր Անտոնը գերի է ընկնում։ Ուղեկցորդ պահակախմբից փախած խորհրդային ռազմագերուն փրկում է երգեհոնահար Վայները, որը նրան թաքցնում է իր տանը։ Երբ ամերիկյան զորքերը հասնում են քաղաք, Անտոնին թույլ չեն տալիս մեկնել՝ մինչև Գերմանիայում նրա գտնվելու բոլոր մանրամասների պարզելը։ Այդ ընթացքում նրա սիրելին՝ Օքսանան, ուկրաինական գյուղից մի աղջիկ, արդեն կորցրել է նրա վերադառնալու հույսը։ Գալիս են խաղաղ օրեր։ Գեղեցիկ ձայնի տեր Օքսանան ելույթ է ունենում վոկալիստների համաշխարհային մրցույթում և շահում է Գրան պրի։ Աղջիկը վերադառնում է իր գյուղ և կառամատույցում հանդիպում Անտոնին...

## Դերասանական կազմ
* Օլգա Պետրենկո - *Օքսանա Մարչենկո*
** Եվգենյա Միրոշնիչենկո - *Օքսանա Մարչենկո (վոկալ)*
* Էդուարդ Կոշման - *Անտոն*
* Սվետլանա Կոնովալովա
* Ստեպան Շկուրատ - *պապ*
* Եկատերինա Լիտվինենկո
* Նատալյա Ուժվի - *Նադեժդա Պետրովնա*
* Կոնստանտին Ստեպանկով
* Դմիտրի Կապկա
* Վալերի Վիտտեր - *Ռուդի*
* Ալեքսանդր Գայ - *Վայներ*
* Յուրի Գուլյաև - *Վադիմ Չայկա*
* Սերգեյ Պետրով - *ժյուրիի նախագահ*

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Դրամա ֆիլմեր
Կատեգորիա:Սերգեյ Փարաջանովի ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:1961 դրամա ֆիլմեր
Կատեգորիա:Խորհրդային դրամա ֆիլմեր
Կատեգորիա:1960-ականների խորհրդային ֆիլմեր
Աղբն

**Աղբն**, գյուղ Մեծ Հայքի Սյունիք աշխարհի Բաղք գավառում, իսկ ապա գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1908 թվականին գյուղն ունեցել է 364 ադրբեջանցի բնակիչ։

## Տես նաև
* Երևանի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Սուրբ Նշան եկեղեցի (Սամղրեթ)

**Սուրբ Նշան եկեղեցի**, Հայ Առաքելական Սուրբ Եկեղեցի, գտնվում է Վրաստանի Քվեմո Քարթլիի մարզի Թեթրիծղարոյի շրջանում, վարչական կենտրոն Թեթրիծղարո քաղաքից 8 կմ հարավ-արևմուտք Սամղրեթ գյուղում, կառուցվել է 10-րդ դարում։

Սուրբ Նշան եկեղեցու մասին կան տեղեկություններ, ըստ որի նոր եկեղեցու տեղը, որ կառուցվել է 19-րդ դարում, եղել է մեկ այլ կառույց, որը կառուցվել է 10-11-րդ դարերում։ Տեղեկանալով Հայ Առաքելական Սուրբ Եկեղեցու Վրաստանի և Իմերեթի թեմի արխիվներից, որ 1857 թվականին հանդիսացել է որպես գյուղի ծխական եկեղեցի։ Այն հիշատակվում է որպես փայտաշեն կառույց։
Կան եկեղեցու հիշատակումներ, որոնցից 1-ին մեջ նշվում է հետևյալը․

Առկա են նաև այլ աղբյուրներ, որը փաստում է եկեղեցու հին կառույցի մասին։

1885-1886 թվականների մեկ այլ գրությամբ այս եկեղեցին հիշատակվում է որպես «Սուրբ Գևորգ»։ Սակայն ներկայումս եկեղեցին ավելի հայտնի է որպես Սուրբ նշան քան թե Սուրբ Գևորգ։

Եկեղեցին կառուցված է տարատեսակ քարերից, բազիլիկ կառույց է, որի չափսերն են՝ 10․94 x 5.76 մետր։ Ունի մեկ մուտք որը բացվում է հարավային կողմից, սակայն ենթադրելի է որ եկեղեցին ունեցել է մեկ այլ մուտք արևմտյան կողմից։ Եկեղեցու շուրջ պահպանվել է գերեզմանոց, որը հայկական միջնադարի է, կան նաև գերեզմանաքարեր որոնց վրա արձանագրություններ են։ 
Եկեղեցու հոգևորականն է եղել Սարգիս քհն. Տեր-Գրիգորյանը։

Խորհրդային անաստվածության տարիներին եկեղեցին օգտագործվել է որպես պահեստ։ 
2016 թվականին եկեղեցին ենթարկվել է վանդալիզմի, որից հետո գրեթե եղել է կիսախոնարված վիճակում, սակայն տեղի հայ գյուղացիների ջանքերով եկեղեցին վերականգնվել է։

## Ծանոթագրություններ

Կատեգորիա:10-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Թեթրի Ծղարոյի շրջանի հայկական առաքելական վանքեր և եկեղեցիներ
Թեյ (Մեղրու շրջան)

**Թեյ**, գյուղ Հայկական ԽՍՀի Մեղրու շրջանում, Լեհվազ գյուղից հարավ, Մեղրի գետի աջ ափին, այգեշատ վայրում։

Համապատասխանում է Մեծ Հայքի Սյունիք աշխարհի Արևիք գավառի Տեհի գյուղին։

Աջիլի անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

## Պատմություն
1943 թվականին գյուղի բնակիչները տեղափոխվել են Լեհվազ և գյուղը դադարել է գոյություն չունի

## Բնակչություն
Բնակիչները հայեր էին։

Թեյի ազգաբնակչության փոփոխությունը.

## Տնտեսություն
Բնակչության հիմնական զբաղմունքը անասնապահությունն ու այգեգործությունն էր։

## Պատմամշակութային կառույցներ
Գյուղում կար Ս. Հռիփսիմե անունով անշուք կանգուն եկեղեցի։

## Կրթություն
Գյուղն ուներ միջնակարգ դպրոց, ակումբ, գրադարան։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Կոնգոյի Հանրապետության վարչական շրջաններ

Կոնգոյի Հանրապետությունը բաժանված է տասներկու դեպարտամենտների (դեպարտամենտներ, եզակի թիվ՝ դեպարտամենտ)։ 2002 թվականին այդ դեպարտամենտները փոխարինել են նախկին շրջաններին (մարզերին, եզակի թիվ՝ մարզ)։

Այս մարզերը բաժանված են 86 շրջանների և 7 համայնքների։

## Տես նաև
Կոնգոյի Հանրապետություն

## Ծանոթագրություններ

## Արտաքին հղումներ
* Congo Departments at Statoids.com

Կատեգորիա:Առաջին աստիճանի վարչական միավորներ
Կատեգորիա:Աֆրիկայի երկրների վարչական բաժանում
Էժենի Գրանդե (ֆիլմ, 1960)

**«Էժենի Գրանդե»** (), 1960 թվականի խորհրդային դրամատիկական ֆիլմ, որը նկարահանել է ռեժիսոր Սերգեյ Ալեքսեևը Օնորե դը Բալզակի համանուն վեպի հիման վրա։

## Սյուժե
Ֆիլմի իրադարձությունները ծավալվում են 19-րդ դարի կեսերին ֆրանսիական գավառում։ Բարեկեցիկ ընտանիքի ղեկավար Ֆելիքս Գրանդեն, որը ժլատ և բռնակալ մարդ է, գաղտնի գումար է հավաքում, ոչ ոքի համար չի ծախսում, տնտեսում է ամեն ինչի վրա։ Գրանդեի կինը տառապում է, նա թույլ կին է, չի համարձակվում առարկել իր ամուսնուն։ Գեղեցկուհի դուստրը՝ Էժենի Գրանդեն, ծանոթանում է իր զարմիկ Շառլի հետ, որը ժամանել է Փարիզից։ Նրանց միջև սեր է ծնվում, Շառլը Էժենիին իր կինն է անվանում, բայց ստիպված է մեկնել արտասահման։ Էժենին խոստանում է սպասել նրան։

Տարիներ են անցնում, մահանում է Էժենիի մայրը, ապա հայրը։ Էժենին դառնում է հսկայական ունեցվածքի ժառանգորդը։ Մի օր նա իմանում է, որ Շառլը վերադարձել է Ֆրանսիա, բայց պատրաստվում է ամուսնանալ ուրիշի հետ։

## Դերերում
* Սեմյոն Մեժինսկի – *Գրանդե
* Եվդոկիա Տուրչանինովա – *տիկին Գրանդե
* Արիադնա Շենգելայա – *Էժենի Գրանդե
* Միխայիլ Կոզակով – *Շառլ
* Ալեքսանդր Գրուզինսկի – *նոտար Կրյուշո
* Եվգենի Վելիխով – *դը Բոնֆոն
* Վլադիմիր Վլադիսլավսկի – *աբբա
* Վիկտոր Խոխրյակով – *դը Գրասեն
* Իրինա Լիքսո – *տիկին դը Գրասեն
* Նիկիտա Պոդգորնի – *Ադոլֆ դը Գրասեն
* Տատյանա Պանկովա – *Նինետա
* Վլադիմիր Վիլլ – *Կոռնուայե
* Պյոտր Ստարկովսկի – *բժիշկ 
* Եվգենի Մորգունով  – *տակառագործ (լուսագրերում նշված չէ)

## Նկարահանող խումբ
* Սցենարը և բեմադրությունը՝ Սերգեյ Ալեքսեևի
* Օպերատոր՝ Վիկտոր Դոմբրովսկի
* Նկարիչ՝ Արթուր Բերգեր
* Կոմպոզիտոր՝ Վլադիմիր Յուրովսկի
* Հնչյունային օպերատոր՝ Վենիամին Կիրշենբաում
* Մոնտաժող՝ Մ․ Տիմոֆեևա
* Խմբագիրներ՝ Վ. Կարեն, Ա. Դոնատով
* Հագուստի նկարիչ՝ Տ. Անտոնովա
* Գրիմարար՝ Ա. Դուբրովա
* Ռեժիսոր օգնական՝ Օ. Գերց
* Ֆիլմերի արտադրության վարչության նվագախումբ, դիրիժոր՝ Գրիգորի Գամբուրգ
* Ֆիլմի տնօրեն՝ Ի. Խարիտոնով

## Ծանոթագրություններ

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կյանքին ընդառաջ

**«Կյանքին ընդառաջ»** , 1952 թվականի խորհրդային գեղարվեստական ֆիլմ, որը նկարահանել է ռեժիսոր Նիկոլայ Լեբեդևը Իվան Վասիլենկոյի «Աստղիկ» () վեպի մոտիվներով։

Ֆիլմում Նադեժդա Ռումյանցևան կատարել է իր առաջին դերը կինոյում։

## Սյուժե
Լենինգրադի արհեստագործական ուսումնարաններից մեկին հանձնարարվել հաստոցների խմբաքանակի արտադրման բարդ պատվեր։ Ոչ բոլոր աշխատողներն են հավասարապես լուրջ վերաբերվում առաջադրանքի կատարմանը։ Տեղի է ունենում ձախողում։ Թվում է, թե մեղավորները գտնվել են։ Բայց պատժելը միշտ ավելի հեշտ է, քան օգնել ուղղել սխալները։

## Դերերում
* Նադեժդա Ռումյանցևա
* Գեորգի Սեմյոնով
* Սերգեյ Գուրզո
* Վասիլիյ Մերկուրև
* Վլադիմիր Սոկոլով 
* Անատոլի Կուզնեցով 
* Վիկտոր Խոխրյակով

## Հետաքրքիր փաստեր
* Նադեժդա Ռումյանցևան Մաշայի դերի համար մեկ ամիս սովորել է խառատային գործ։ Դերասանուհին խաբել է նկարահանող խմբին՝ հայտարարելով, որ կարողանում է վարել մոտորանավակ։ Այս ֆիլմում նկարահանումների պատճառով Ռումյանցևան ստիպված է եղել ԳԻՏԻՍ-ից տեղափոխվել ՎԳԻԿ, քանի որ նկարահանումների պատճառով զգալիորեն հետ էր մնացել կուրսից։
* Այս ֆիլմում պետք է նկարահանվեր 16-ամյա Իգոր Կլիմենկովը, որը հայտնի է որպես «Մոխրոտ» ֆիլմում մանկլավիկ տղայի դերակատարմամբ։ Ինչպես հիշել է ինքը՝ Կլիմենկովը, նա սիրահարված է եղել Ռումյանցևային, որը չի պատասխանել իրեն փոխադարձությամբ, և նրան հեռացրել են այն բանից հետո, երբ խանդի տեսարան է սարքել հենց ստուդիայում։

## Ծանոթագրություններ

## Արտաքին հղումներ
* 
* Онлайн энциклопедия Кирилла и Мефодия
* 
* Питер Кенез. *Cinema and Soviet Society: From the Revolution to the Death of Stalin*. I.B.Tauris, 2001.
* Энциклопедия отечественного кино

Կատեգորիա:1950-ականների ռուսերեն ֆիլմեր
Կատեգորիա:1952 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:1950-ականների խորհրդային ֆիլմեր
Կատեգորիա:Խորհրդային դրամա ֆիլմեր
Սուրբ Աստվածածին եկեղեցի (Փոքր Դաղեթ)

**Սուրբ Աստվածածին եկեղեցի**,Հայ Առաքելական Սուրբ Եկեղեցի, գտնվում է Վրաստանի Քվեմո Քարթլիի մարզի Թեթրիծղարոյի շրջանում, վարչական կենտրոն Թեթրիծղարո քաղաքից 3 կմ՝ հարավ-արևելք, հայաբնակ Փոքր Դաղեթ գյուղում, կառուցվել է  19-րդ դարում։

Սուրբ Աստվածածին եկեղեցին հիմնադրվել է 1863 թվականին, ոմն Քանանյանցի կալվածատիրոջ կողմից։ 
Սրա մասին փաստում է եկեղեցու շինարարական արձանագրությունը․

Եկեղեցու մասին կա նաև հիշատակումներ Վրաստանի և Իմերեթի թեմի արխիվներում։

Եկեղեցին քարաշեն է, օգտագործվել է հայկական տուֆ տեսակի քար, երկթեք դահլիճով և կամարակապ առաստաղով, նրա չափերն են՝ 9,5 x 6,68 մետր։

Ունի մեկ մուտք հարավային կողմից, մուտքի վերևի հատվածում կա ագուցված խաչ, իսկ եկեղեցու պատին՝ որմնախորշ։ Եկեղեցու խորանի աջ և ձախ կողմերում ավանդատներ են, իսկ հյուսիսաին պատին կա մկրտության ավազան։

Խորհրդային անաստվածության տարիներին եկեղեցին օգտագործվել է որպես պահեստ։ Չնայած այդ հանգամանքին եկեղեցու մասին մշտապես հոգ են տարել տեղի գյուղացիները և եկեղեցին մնացել է կանգուն։

Հետխորհրդային տարիներին եկեղեցին հիմնանորոգվել է, իսկ 2013 թվականի սեպտեմբերի 8-ին՝ Սուրբ Աստվածամոր ծննդյան տոնին եկեղեցին վերաօծվել է՝ ձեռամբ Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի։

Եկեղեցու վերանորոգման համար աջակցություն են ցուցաբերել բարերարներ ծնունդով Դաղեթից, ռուսաստանաբնակ Արսեն Աղամիրյանը, Սեյրան Փերիխանյանը, Արտյոմ Առուշանյանը և Լևոն Կարախանյանը։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Թեթրի Ծղարոյի շրջանի հայկական առաքելական վանքեր և եկեղեցիներ
Շատ կարևոր անձնավորություն

«**Շատ կարևոր անձնավորություն**» (), խորհրդային գեղարվեստական ֆիլմ-կատակերգություն։ Դերասան և ռեժիսոր Եվգենի Գերասիմովի երկրորդ բեմադրությունը։

## Սյուժե
Գլխավոր հերոս Ռոդիոն Շիշկինը միջին օղակի խորհրդային ղեկավարն է։ Բայց նա նման չէ սովորական ֆիլմերի բյուրոկրատ չինովնիկներին։ Նրա կերպարը կարծես վերցված է Վասիլի Շուկշինի «հրաշագործ» հերոսներից։ Ռոդիոնը համառորեն հրաժարվում է իր պաշտոնի համար նախատեսված մեքենայից և շրջկենտրոն է գնում ձիով, հյուրերին ու պատվիրակություններին ընդունում է սեփական տանը և իր հաշվին, ոչ մի դեպքում չի ցանկանում իր լեզուն զսպել շրջանային գործադիր կոմիտեի կարգերի վերաբերյալ խոսելիս («Թեև ես լավ մարդ եմ, բայց վնասակար»,— խոստովանում է նա)։ Բնական է, որ նման պահվածքի շնորհիվ արժանանում է տեղական իշխանության թշնամական վերաբերմունքին։ Բայց ֆիլմի ժանրը կատակերգություն է։ Եվ ահա Շիշկինին նշանակում են նույն շրջանի գործադիր կոմիտեի նախագահի պաշտոնում։ Սակայն նա հավատարիմ է մնում իր էությանը, և կրկին ձիով շրջում է իր հողերը, աշխատանքից ազատում չաշխատողներին, կեղծ տվյալներ հանում եզրահանգումներից և անխնա քննադատում մարզային բյուրոկրատներին։ Ղեկավարության համբերությանը հատնում է, և ահա Շիշկինը մեկնում է մարզային կենտրոն՝ ակնկալելով  պաշտոնանկություն, սակայն վերադառնում է... նոր նշանակմամբ՝ արդեն մարզային մասշտաբներով։ Շիշկինը տեղափոխվում է նոր ծառայության վայր։

## Դերերում

* Յուրի Նազարով – *Ռոդիոն Շիշկին
* Նինա Ռուսլանովա – *Գալինա
* Միխայիլ Զիմին – *Իվան Սերգեևիչ
* [[Ռաիսա Ռյազանովա]] – *Մաքսիմի մայրը
* Յուրի Գորոբեց – *Ռակիտին
* Եվգենի Գերասիմով – *նկարիչ
* Վյաչեսլավ Նեվիննի – *Նեդուգով
* Յուրի Չեռնով – *մեխանիկ կարուսելի վրա
* Ելենա Մետելկինա – *Իրինա, երաժշտության ուսուցչուհի
* Բաադուր Ցուլաձե – *Գեորգի
* Վլադիմիր Գուսև – *Մատվեև
* Տատյանա Բոժոկ – *քարտուղարուհի Սվետա
* Նիկոլայ Պարֆյոնով – *Պետրյակով
* [[Իգոր Օխլուպին]] – *Դեմյանով
* Ալեքսանդր Վդովին – *Ֆոկին
* Վլադիմիր Պավլենոկ – *Վալկա
* Ստանիսլավ Չեկան – *Ալեքսեիչ
* Իրինա Մուրզաևա – *Մատրյոնա Իվանովնա
* Գենադի Մատվեև – *Մատրյոնա Իվանովնայի փեսան
* [[Արկադի Արկանով]] – *իտալացի հյուր
* Օլեգ Խաբալով – *իտալացի մաֆիոզո
* Վադիմ Անդրեև – *երիտասարդ տնօրեն
* Վիկտոր Շուլգին – *փեսայի հայրը
* Նադեժդա Սամսոնովա – *փեսայի մայրը
* Լյուբով Գերմանովա – *հարս
* Նիկոլայ Սմիրնով – *Վասիլիչ
* Ալեքսանդր Յանվարյով – *Ունեստր
* Յուրի Սարանցև – *ժողովների մասնակից
* Վլադիմիր Սմիրնով – *ժողովների մասնակից
* Արթուր Մուրչենկին – *ժողովների մասնակից
* Անատոլի բորիսով
* Ս. Վասյակին
* Ի. Կազիլյունաս
* Սվետլանա Օռլովա
* Մանեֆա Սոբոլևսկայա
* Վ. Սորոկին
* Վալերի Ցարիև

## Նկարահանող խումբ
* Ռեժիսոր՝ Եվգենի Գերասիմով
* Ռեժիսորի օգնական՝ Վարվառա Սաֆոնովա
* Սցենարիստ՝ Սերգեյ Բոդրով (ավագ)
* Օպերատոր՝ Վլադիմիր Արխանգելսկի
* Կոմպոզիտոր՝ Գենադի Գլադկով
* հնչյունային օպերատոր՝ Պավել Դրոզդով
* Դիրիժոր՝ Ալեքսանդր Պետուխով
* Նկարիչ՝ Ալֆրեդ Տալանցև

## Ծանոթագրություններ

## Աղբյուրներ
* А. Егоров. Лукавые уроки сатиры. // Литературная газета 12.04.1985.

Կատեգորիա:1980-ականների ռուսերեն ֆիլմեր
Կատեգորիա:1984 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Սյուզի Շահբազյան

**Սյուզի Շահբազյան** (), հայ երգչուհի, հաղորդավարուհի։

## Կենսագրություն
Սյուզի Շահբազյանը ծնվել է Երևան քաղաքում, 1986 թվականի հուլիսի 23-ին։ Ավարտել է Երևանի «Բարիկ Ա» միջնակարգ մասնավոր քոլեջը։ Երաժշտական կրթությամբ զբաղվել է յոթ տարեկանից՝ սովորել է երաժշտական դպրոցի վոկալի և դաշնամուրի բաժիններում։ Երգել է խմբավար, մանկավարժ, ՀԽՍՀ արվեստի վաստակավոր գործիչ Էմմա Ծատուրյանի անվան երգչախմբում, որտեղ համերգներից մեկի ժամանակ կատարել է կոմպոզիտոր Ռոբերտ Ամիրխանյանի հեղինակային «Խոհեր» երգը, որի համար Ռոբերտ Ամիրխանյանի կողմից պատվոգիր և հրավեր է ստացել` ուսանելու հենց իր մոտ։ 10 տարեկան հասակում Սյուզի Շահբազյանը մասնակցել է «Դո-Ռե-Մի» մանկապատանեկան մրցույթ-փառատոնին, արժանացել 1-ին մրցանակի ու ձեռք բերել ԱՄՆ ուղեգիր։ Երևան վերադառնալուց հետո ուսումը շարունակել է Հայաստանի Երգի պետական թատրոնում։

2003-2007 թվականներին Սյուզի Շահբազյանը սովորել է Երևանի պետական համալսարանի ռոմանագերմանական ֆակուլտետում։ 2005 թվականից որպես երգչուհի հանդես է եկել նոր ստեղծված «Հայք» խմբում, իսկ խմբի կատարած «Քամի փչի» երգը տարիներ առաջ համարվել է հայկական շոու-բիզնեսի գլխավոր հիթերից մեկը, սակայն 10 տարի անց Նարեկ Պետրոսյանի հետ նկարահանել է «Քամի փչի» երգի նոր տարբերակը։

Սյուզի Շահբազյանը անհատ երգչուհու իր գործունեությունը շարունակել է 2009 թվականից, Հայաստանում և արտերկրում ունեցել է մի շարք համերգներ, մասնակցել է «Ֆորտ Բոյարդ», «Լավագույններից լավագույնը», «Աջ, թե ձախ» և այլ տարբեր հեռուստանախագծերի։

2007 թվականին թողարկվել է Սյուզի Շահբազյանի «Նայում ես իմ վրա» ձայնասկավառակը, նկարահանել է մոտ 15 տեսահոլովակ։

## Ծանոթագրություններ

## Արտաքին հղումներ
*Ինչո՞ւ է լռում երգչուհի Սյուզի Շահբազյանը
*Սյուզի Շահբազյան VS Անատի Սաքանյան. «Աջ, թե ձախ» հաղորդման երկրորդ եթերաշրջանում Անատին կփոխարինի Սյուզիի՞ն. Life.panoarama.am

Կատեգորիա:ԵՊՀ շրջանավարտներ
Կատեգորիա:Հայ երգչուհիներ
Կատեգորիա:Հայ հաղորդավարներ
Առաջին տղան (ֆիլմ)

**«Առաջին տղան»** (), ռեժիսոր Սերգեյ Փարաջանովի գեղարվեստական ֆիլմը, որը նկարահանվել է Ա․ Դովժենկոյի անվան կինոստուդիայում 1958 թվականին։

## Սյուժե
Սերժանտ Դանիլան բանակից զորացրվելուց հետո վերադարձել է իր գյուղ և տեսնելով, թե ինչպես են երիտասարդներն իրենց ազատ ժամանակը անցկացնում ձանձրանալով, կազմակերպում է մարզադաշտի շինարարությունը։

Յուշկան, որն ավելի վաղ զվարճացնում էր տղաներին ոչ այնքան անվնաս կատակներով, ինչի համար էլ կոչվել էր «առաջին տղա» և ինչի համար բարկացրել էր իր սիրելի աղջկան՝ Օդարկա Կուչերյավայան, որոշում է դառնալ առաջին ֆուտբոլիստը, և դա նրան հաջողվում է։

## Դերերում
* Գրիգորի Կարպով – *Եֆիմ Յուշկա
* Լյուդմիլա Սոսյուրա – *Օդարկա Կուչերյավայա 
* Յուրի Սատարով – *Դանիլա Կոժեմյակա 
* Վալերիա Կովալենկո – *Կատրյա 
* Անդրեյ Անդրիենկո-Զեմսկով – *Ժուրբա 
* Նիկոլայ Շուտկո – *խանութի վարիչ
* Տատյանա Ալեքսեևա – *Ֆրոսյա
* Լյուդմիլա Օրլովա – *Յավդոշկա 
* Միխայիլ Կրամար – *Պանաս 
* Յարոսլավ Սասկո – *Մակար 
* Նիկոլայ Յակովչենկո – *Տերեշկա պապ
*  Յուրի Ցուպկո – *«Զարյայի» դարպասապահ
*  Վարվառա Չայկա – *Օդարկայի մայրը 
* Իվան Մատվեև – *պապ Կարպո

## Նկարահանող խումբ
* Սցենարի հեղինակներ՝ Պյոտր Լուբենսկի, Վիկտոր Բեզորուդկո
* Բեմադրող ռեժիսոր՝ Սերգեյ Փարաջանով
* Բեմադրող օպերատոր՝ Սերգեյ Ռևենկո
* Կոմպոզիտոր՝ Եվգենի Զուբցով
* Բեմադրող նկարիչ՝ Վալերի Նովակով
* Տնօրեն՝ Ալեքսեյ Յարմոլսկի

## Փաստեր
* Վարձույթը՝ 19,8 մլն հադիսատես

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Սերգեյ Փարաջանովի ֆիլմեր
Կատեգորիա:1958 դրամա ֆիլմեր
Կատեգորիա:1950-ականների խորհրդային ֆիլմեր
Կատեգորիա:Խորհրդային դրամա ֆիլմեր
Կատեգորիա:Ռուսերեն ֆիլմեր
Գնացքը գնում է դեպի արևելք

**«Գնացքը գնում է դեպի արևելք»** (), խորհրդային գեղարվեստական ֆիլմ, ռոմանտիկ կատակերգություն խորհրդային երիտասարդության մասին, որը բեմադրել է ռեժիսոր Յուլի Ռայզմանը 1947 թվականին։

## Սյուժե
1945 թվականի մայիսի 9-ի երեկոյան, երբ Մոսկվայի հրապարակներում ու փողոցներում հազարավոր մարդիկ նշում էին Հաղթանակի տոնը, Հյուսիսային կայարանից գնացքը շարժվում է դեպի Վլադիվոստոկ։ Գնացքի կուպեում հանդիպում են երիտասարդ այգեպան աղջիկ Զինա Սոկոլովան, որը վերջերս ավարտել էր Տիմիրյազևյան գյուղակադեմիան և Լենինգրադից նավաստի սպա Լավրենտևը։ Նրանք ծանոթացել էին մի փոքր ավելի վաղ՝ երկաթուղային կայարանի հեռագրային պատուհանի մոտ։ Զինան իր կենդանի, անմիջական բնավորության պատճառով նավաստուն թվում է անլուրջ, թեթևամիտ։ Միմյանց ավելի լավ ճանաչել ճանապարհորդներին օգնում է պատահականությունը. կայարաններից մեկում նրանք հետ են մնում գնացքից և հետագա ուղին շարունակում են արդեն երկուսով՝ ճանապարհին ծանոթանալով մարդկանց հետ և Խորհրդային Միության կյանքին։ Սոկոլովան և Լավրենտևը ընկնում են տայգայում կառուցված հսկայական գործարան։ Գործարանի ինքնաթիռով նրանք թռչում են դեպի արևելք, հարկադիր վայրէջք կատարում, երկար ժամանակ անցնում են տայգայով, գիշերում կոլտնտեսային ՄՏՍ-ում և վերջապես կրկին հասնում են երկաթուղի։ Շուտով նրանք հասնում են Վլադիվոստոկ։ Համատեղ ճանապարհորդության ընթացքում երիտասարդները հասցնում են սիրահարվել միմյանց։ Վճռական բացատրությունը տեղի է ունենում Վլադիվոստոկի մոտ։ Կայարանում բաժանվելով միմյանցից՝ Զինան և Լավրենտևը գիտեն, որ իրենց բաժանումը երկար չի տևի։

## Դերերում

## Նկարահանող խումբ
* Սցենարիստ՝ Լեոնիդ Մալյուգին
* Բեմադրող ռեժիսոր՝ Յուլի Ռայզման
* Բեմադրող նկարիչ՝ Աբրամ Ֆրեյդին
* Օպերատորներ՝ Իգոր Գելեյն, Արկադի Կոլցատի
* Կոմպոզիտոր՝ Տիխոն Խրեննիկով

## Ծանոթագրություններ

Կատեգորիա:1940-ականների ռուսերեն ֆիլմեր
Կատեգորիա:1947 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1940-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Հինգերորդ օվկիանոսը

**«Հինգերորդ օվկիանոսը»** (), Իսիդոր Աննենսկու խորհրդային գեղարվեստական ֆիլմը  խաղաղ երկինք երազող օդաչուների մասին, որոնք հայտնվել են պատերազմում։

## Սյուժե
Ֆիլմը պատմում է տայգայի որսորդ Լեոնտի Շիրոկովի ճակատագրի մասին, որը նախապատերազմական տարիներին դարձել է աերոակումբի կուրսանտ և  այդպիսով իրականացրել է երկնքի մասին իր նվիրական երազանքը։ Սակայն խիստ բանակային կարգապահությունը երիտասարդ տղայի համար բարդ գործ էր։ Հաղթահարելով սեփական բնավորությունը՝ նա դառնում է իսկական օդաչու, որն անհրաժեշտության դեպքում կարող է պաշտպանել հայրենիքը։

## Դերերում
* Անդրեյ Աբրիկոսով – *Լեոնտի Շիրոկով
* Եվգենի Գարկուշա – *Սանյա
* Պյոտր Ալեյնիկով – *Կովտունով
* Վասիլի Զայչիկով – *աերոակումբի պետ
* Ալեքսեյ Մաքսիմով – *աերոակումբի հանձնակատար
* Իվան Նովոսելցով – *Կիրիլով
* Ալլա Գարդեր – *Նատաշա
* Անաստասիա Զուևա – *Նատաշայի մայրը
* Օսիպ Շախետ – ''Վասիլի Տիմոֆեևիչ

## Նկարահանող խումբ
* Սցենարիստներ՝ Ալեքսեյ Սպեշնև, Ալեքսանդր Ֆիլիմոնով
* Ռեժիսոր՝ Իսիդոր Աննենսկի
* Օպերատոր՝ Վլադիմիր Օկուլիչ
* Նկարիչներ՝ Սողոմոն Զարիցկի, Վալենտինա Խմելևա
* Կոմպոզիտոր՝ Սերգեյ Պոտոցկի
* Հնչյունային օպերատոր՝ Ադրիան Պրախով

## Տեխնիկական տվյալներ
* Սև և սպիտակ, հնչուն
* Պրեմիերան՝ 15 նոյեմբերի, 1940 թվական (ԽՍՀՄ)

## Ծանոթագրություններ

## Արտաքին հղումներ
* Телеканал Культура
* Исидор Анненский. Книга «В театре и кино», глава "Пятый океан".

Կատեգորիա:Խորհրդային ֆիլմեր
Կատեգորիա:1940 ֆիլմեր
Կատեգորիա:Ռուսերեն ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Փնտրում եմ իմ բախտը

**«Փնտրում եմ իմ բախտը»** (), խորհրդային գեղարվեստական ֆիլմ, որը նկարահանվել է Նիկոլայ Երշովի «Վերա, Նադեժդա, Լյուբով» վեպի հիման վրա։ Ֆիլմի պրեմիերան տեղի է ունեցել 1975 թվականի սեպտեմբերի 8-ին «Художественный» կինոթատրոնում։ Ֆիլմը նկարահանվել է Կալուգայում։

## Սյուժե
Մի փոքր քաղաքում բարեպաշտ տատիկի հետ միասին ապրում են երեք քույրեր՝ Վերան, Նադեժդան (Գ․ Պոլսկիխ), Լյուբովը (Ե. Սաֆոնովա)։ Վերան, դժբախտ սեր ապրելով, հեռանում է վանք, որտեղ երեխա է ունենում։ Երեխան մահանում է, իսկ Վերան ինքնասպան է լինում։ Լյուբան և տատը այցելում են եկեղեցի և հարաբերություններ են պահպանում քահանա Ալեքսանդրի (է. Մարցևիչ) հետ։ Նադեժդան, որը դատապարտում է նրանց կրոնականությունը, կարծում է, որ Լյուբան սիրահարված է հայր Ալեքսանդրին։ Նա գնում է վերջինիս տուն և պահանջում է, որ նա դադարի հանդիպել Լյուբայի հետ։ Սակայն պարզվում է, որ Ալեքսանդրը սիրահարված է հենց Նադեժդային։ Ճանաչելով նրան ավելի մոտիկից՝ Նադեժդան պատասխանում է նրան փոխադարձությամբ, թեև մինչ այդ համակրում էր Վլադիմիրին՝ տեխնիկումի դասախոսին, որտեղ սովորում է նրա քույրը։ Հայտնվելով դժվարին ընտրության առջև՝ Ալեքսանդրը որոշում է հեռանալ եկեղեցուց։

## Դերերում
* Գեորգի Ժժենով – *Վլադիմիր Սերգեևիչ Կարյակին, պատմության դասախոս
* Էդուարդ Մարցևիչ – *հայր Ալեքսանդր
* Գալինա Պոլսկիխ – *Նադեժդա, ուսուցիչ, քաղխորհրդի պատգամավոր
* [[Ելենա Սաֆոնովա]] – *Լյուբա Իվանովա
* Սեմյոն Մորոզով – *Գրեկով
* Կոնստանտին Սորոկին – *Ֆեոդոր Իլարիոնովիչ
* Մայա Բուլգակովա – *Վերա Վլադիմիրովնա Զաոստրովցևա
* Եվգենի Շուտով – *Կլիմենտի
* Անտոնինա Պավլիչևա – *Ստեպանիդա Նիկիտիչնա, տատ
* Սերգեյ Յակովլև – *Նիկոլայ Նիկոլաևիչ, տեխնիկումի տնօրեն
* Անատոլի Վեդենկին – *գործարանի աշխատակից
* Վերա Ալտայսկայա – *Դարյա
* Ալեքսանդրա Խարիտոնովա – *հարևանուհի
* Նինա Դոբրիկովա – *Վերա

## Նկարահանող խումբ
* Ռեժիսոր՝ Աիդա Մանասարովա
* Սցենարիստներ՝ Ռոզա Բուդանցևա, Նիկոլայ Երշով
* Օպերատոր՝ Լ. Կրայնենկով
* Նկարիչ՝ Նատալյա Մեշկովա
* Հնչյունային օպերատոր՝ Սերգեյ Միներվին
* Խորհրդատուներ՝
** փիլիսոփայական գիտությունների դոկտոր Վ. Գարաջա
** փիլիսոփայական գիտությունների թեկնածու Ա. Չերտկով *(լուսագրերում նշված չէ)*

## Ծանոթագրություններ

## Արտաքին հղումներ
* *Яцко В. А.* Искусство четвёртой степени
* Подборка газетных публикаций о фильме

Կատեգորիա:1970-ականների ռուսերեն ֆիլմեր
Կատեգորիա:1974 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Արթուր Պետրոսյան (գիտնական)

**Արթուր Էմմանուիլի Պետրոսյան** (), ածխի հանքավայրերի աերոգազադինամիկայի և ածխի հանքավայրերի մեթանի հետազոտության ոլորտի խորհրդային գիտնական, տեխնիկական գիտությունների դոկտոր, պրոֆեսոր, ՌԽՖՍՀ գիտության և տեխնիկայի վաստակավոր գործիչ, Ռուսաստանի ածխի արդյունաբերության պատվավոր աշխատող։

## Կենսագրություն
Արթուր Պետրոսյանը ծնվել է 1912 թվականի ապրիլի 20-ին, Քութայիսի նահանգի Բաթումի քաղաքում։ 1933 թվականին ավարտել է Բաթումի ինդուստրիալ տեխնիկումը, 1940 թվականին՝ Ստալինի ինդուստրիալ ինստիտուտը (այժմ՝ Դոնեցկի ազգային տեխնիկական համալսարան), ստանալով լեռնային ինժեների որակավորում։ Աշխատել է Դոնբասի հանքերում՝ որպես տեղամասի պետ։ 1941-1945 թվականներին, գործող բանակի կազմում մարտնչել է Հայրենական մեծ պատերազմի ռազմաճակատներում։ Զորացրվելուց հետո Դոնբասի հանքավայրերում աշխատել է տեղամասի պետի, հանքի գլխավոր ճարտարագետի, հանքի վարչակազմի ղեկավարի պաշտոններում։ Գործուղվել է մասնակցելու ածխի արդյունաբերության ակադեմիայի վերապատրաստման դասընթացներին։ Ակադեմիան ավարտելուց հետո տեղափոխվել է գիտական աշխատանքի Ալեքսանդր Սկոչինսկու լեռնահանքային ինստիտուտում, որտեղ գլխավորել է գազի արտանետումների պայքարի և կանխատեսման լաբորատորիան։ 1967-1979 թվականներին նույն ինստիտուտում ղեկավարել է հանքային աերոլոգիայի և ածխի ու գազի հանկարծակի արտանետումների դեմ պայքարի բաժինը։ 1972 թվականին, Բարձրագույն ատեստավորման հանձնաժողովի որոշմամբ, Պետրոսյանին շնորհվել է տեխնիկական գիտությունների դոկտորի գիտական աստիճան, 1975 բթվականին՝ պրոֆեսորի գիտական կոչում։ 1986-1988 թվականներին եղել է Սկոչինսկու լեռնահանքային ինստիտուտի գլխավոր գիտաշխատող և գիտական խորհրդի անդամ։

Հեղինակ է ավելի քան 130 գիտական աշխատությունների և 16 գյուտերի հեղինակային իրավունքի վկայագրերի։

## Պարգևներ և մրցանակներ
* Պարգևատրվել է Լենինի և Պատվո նշան  շքանշանով, ինը մեդալներով։
* Ակադեմիկոս Ալեքսանդր Սկոչինսկու անվան մրցանակի  դափնեկիր (1976)
* ՌԽՖՍՀ գիտության և տեխնիկայի վաստակավոր գործիչ (1984)։
* Ռուսաստանի ածխի արդյունաբերության պատվավոր աշխատող (1995)։
* «Հանքագործի փառք» շքանշանի ճյուղային մրցանակի ասպետ։

## Հիմնական գիտական հրապարակումներ
* Петросян, Артур Эммануилович. Разработка пластов полого падения с высокой газоносностью в Донбассе. — М. : Углетехиздат, 1954. — 83 с. : черт.
* Петросян, Артур Эммануилович. Выделение метана в угольных шахтах: Закономерности и их инж. использование / А. Э. Петросян ; Ин-т горного дела им. А. А. Скочинского. — М. : Наука, 1975. — 188 с. : ил.
* Петросян А.Э., Иванов Б.М., Крупеня В.Г. Теория внезапных выбросов. — М. : Наука, 1983. — 152 с.

## Ծանոթագրություններ

## Աղբյուրներ
* Учёные ИГД им. А. А. Скочинского и развитие горной науки / Под ред. Ю. Л. Худина. — М. : Изд-во АГН, 1997. — 239 с. : ил.

Կատեգորիա:Խորհրդային լեռնահանքային ինժեներներ
Կատեգորիա:Խորհրդային գյուտարարներ
Կատեգորիա:Տեխնիկական գիտությունների դոկտորներ
Կատեգորիա:Խորհրդային գիտնականներ
Կատեգորիա:Խորհրդային պրոֆեսորներ
Արդաշանա

**Արդաշանա**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1908 թվականին գյուղն ունեցել է 760 հայ բնակիչ։

## Տես նաև
* Երևանի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Up (երգ, Քարդի Բի)

**«Up»**, երգ՝ գրված ամերիկացի հիփ-հոփ կատարող Քարդի Բիի կողմից։ Երգը դարձել է իր ապագա երկրորդ ստիադական ալբոմի երկրորդ սինգլը և թողարկվել է 2021 թվականի փետրվարի 5-ին Atlantic Records լեյբլում։

## Նախապատմություն
2020 թվականի օգոստոսի 7-ին Քարդի Բին թողարկել է «WAP» երգը՝ ձայնագրված ամերիկուհի ռեփեր Megan Thee Stallion-ի մասնակցությամբ։ Բազմաթիվ երկրներում՝ ներառյալ Ավստրալիան, Կանադան և Մեծ Բրիտանաիան, երգ հասել է համաշխարհային հաջողության՝ զբաղեցնելով 1-ին հորիզոնականը։ Սինգլը, ինչպես նաև, ընդհանուր առմամբ, 4 շաբաթ մնացել է ''Billboard'' Hot 100-ի վերին շարքերում։ 2020 թվականի հոկտեմբերի 1-ին հայտնի է դարձել, որ Քարդին արդեն «պլանավորում է իր հաջորդ քայլը»։ Սակայն, նա նաև պարզաբանել է, որ չի ցանկանում շատ հաճախ երաժշտություն թողարկել, որպեսզի տեղի չտա լեկբլի ճնշումներին. «Ես չեմ պատրասվում թողարկել այնպիսի երգեր, որ ինձ դուր չեն գալիս, միայն նրա համար, որ գոհացնեմ լեյբլին»։ 2021 թվականի հունվարի 31-ին Քարդի Բին հայտարարել է, որ պատրաստվում է հաջորդ օրը հայտարարություն անել։ Փետրվարի 1-ին նա հայտնեց նոր երգի թողարկման մասին՝ երգի անունը բացահայտելով շապիկի հետ։

## Տեսահոլովակ
Երգի թողարկման հետ միաժամանակ դուրս է գալիս նաև դրա տեսահոլովակը։ Ռեժիսորը ուկրաինացի Տանյա Մուինյուն է։ Առաջին օրերին տեսահոլովակը հավաքել է 10 միլիոնից ավելի դիտում։

## Առևտրային ընդունելություն
ԱՄՆ-ում՝ ''Billboard'' Hot 100 չարթում, «Up»-ը դեբյուտ է ունեցել 2-րդ համարի տակ՝ Լորին Հիլի 1998 թվականի «Doo Wop (That Thing)» երգի ժամանակներից ի վեր դառնալով ամենաբարձր իգական մենային ռեպ-դեբյուտը։ Երգը Քարդի Բիի համար դարձել է այս չարթի առաջին  տասնյակ մտած 9-րդ երգը։ Սինգլը նաև դեբյուտ է ունեցել Hot R&B/Hip-Hop Songs չարթում՝ 1-ին հորիզոնականում՝ դառնալով չարթի 9-րդ լիդերը։ Քարդի Բին, ի դեպ, վերջին 4 տարիներին պարբերաբար մտնում է Billboard-ի առաջին տասնյակը։ «Up»-ը դեբյուտ է ունեցել նաև Rolling Stone Top 100 չարթում՝ առաջին համարի տակ, երգչուհին երկրորդ անգամ այսչարթում զբաղեցրել է առաջին տեղը՝ հենց առաջին տողից։

## Չարթեր

## Հավաստագրում

## Թողարկման պատմություն

## Ծանոթագրություններ

Կատեգորիա:2021 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Կատեգորիա:Քարդի Բիի սինգլներ
Տղամարդ և կին (ֆիլմ, 2016)

**«Տղամարդ և կին»** (, նոր ռոմանականացումով՝ *Namgwa Yeo*), ռեժիսոր Լի Յուն Գիի 2016 թվականի հարավկորեական մելոդրաման։ Պատմությունը տղամարդու և կնոջ մասին է, որոնք ձյունածածկ Ֆինլանդիայում ընկրկել են արգելված սիրո առջև։ Նրանք հանդիպել են Ֆինլանդիայում, որտեղ նրանց երեխաները հաճախում էին մասնագիտացված դպրոց։ Երկուն էլ ունեն ընտանիք, սակայն նրանք այդչափ տարված էին միմյանցով։ Հետո նրանք հանդիպում են Կորեայում և այլևս չեն կարողանում ապրել առանց միմյանց։

## Սյուժե
Սան Մինը գալիս է Ֆինլանդիա, որ իր՝ աուտիզմով հիվանդ երեխային ուղարկի մասնագիտացված ճամբար։ Նա իրեն օտար է զգում ձյունապատ Հելսինկիում։ Կի Հոնը ճարտարապետ էր, որը Ֆինլանդիայում գործուղման էր։ Նրա ընտանեկան կյանքը ևս հեռու էր իդելականից. դուստրը տառապում էր դեպրեսիայով, իսկ կինը՝ հոգեկան խանգարումներով։ Սան Մինը և Կի Հոնը հանդիպում են երեխաներին ճամբար ուղարկելիս։ Նրանք, դեպի ճամբար կարճ ճանապարհորդություն կատարելուց հետո, սկսում են հարմարավետ զգալ միմյանց հետ։ Դեպի Հելսինկի վերադարձի ժամանակ փակ ճանապարհների պատճառով նրանք հայտնվում են կտրված աշխարհից մի տան մեջ, որը մոտ էր անտառին և լճին։ Զիջելով անհաղթահարելի կրքին՝ նրանք գիշերն անցկացնում են միասին։ Բայց, հաջորդ օրը ամեն մեկը գնում է իր ճանապարհով՝ այդպես էլ չհարցնելով միմյանց անունները...

## Դերերում
### Գլխավոր դերերում
* Չոն Դո Յոն — Սան Մի
* Կոն Յու — Կի Հոն

### Երկրորդական կազմ
* Լի Մի Սո — Մուն Ջու
* Պակ Պյոն Ին — Ան Ջե Սուկ
* Պակ Մին Ջի — Նա Ջոն
* Յուն Սե Ա — Սե Նա
* Մին Մու Ջե — Սե Նայի ընկերը
* Կան Շին Չհոլ — Կի Հնի ընկերը
* Լի Ջի Հուն — Կի Հնի ընկերը
* Նո Կան Մին — Չոն Հվա
* Կան Ջի Վու — Յու Րիմ
* Չոն Յե Սո (Չոն իկ Րյոն) — Հե Սոն
* Քիմ Հե Օկ — Մուն Չհոյի մայրը
* Չոն Սուն Վոն — Հան Սին Չան
* Պեկ Սան Հի — Սու Հյոն

## Արտադրություն
### Մշակում
2014 թվականի փետրվարի 21-ին հայտնվեցին լուրեր այն մասին, որ Չոն Դո Յոնը և Յուն Սոկը քննարկում են «Տղամարդ և կին» ֆիլոմում նկարահանվելու առաջարկը։ 2014 թվականի օգոստոսի 8-ին հայտնի դարձավ, որ գ;խավոր դերերում են լինելու Չոն Դո Յոնը և Կոն Յուն։ Չոն Դո Յոնի համար սա ռեժիսոր Լի Յուն Գիի հետ երկրորդ պրոեկտն է։ Ավելի վաղ նրանք աշխատել են «Իմ թանկագին թշնամի» ֆիլմի (2008) վրա։

### Նկարահանումներ
Նկարահանումները սկսվել են 2014 թվականի նոյեմբերի 13-ին և ավարտվել են 2015 թվականի մարտի 23-ին։ 2015 թվականի փետրվարին նկարահանումները անց են կացվել Ֆինլանդիայում և Էստոնիայում։

## Թողարկում
Ի սկզբանե ֆիլմի թողարկումը պլանավորված էր 2015 թվականի վերջին, բայց հետո տեղափոխվել էր 2016 թվականի փետրվար։ Ֆիլմի պրեմիերան Հրավային Կորեայում տեղի է ունեցել 2016 թվականի փետրվարի 25-ին։

## Սաունդթրեք

## Ծանոթագրություններ

## Արտաքին հղումներ
* 
* «Мужчина и женщина» на HanCinema
* «Мужчина и женщина» на Korean Movie Database

Կատեգորիա:2010-ականների կորեերեն ֆիլմեր
Կատեգորիա:2016 ֆիլմեր
Կատեգորիա:Կորեերեն ֆիլմեր
Կատեգորիա:Մելոդրամաներ
Կատեգորիա:Ֆիլմեր այբբենական կարգով
Ռոբերտ Տորենս

thumb|''Essay on the production of wealth'', 1821
**Ռոբերտ Տորենս** (, ), բրիտանական բանակի սպա և տնտեսագետ։

## Կենսագրություն
Ռոբերտ Տորենսը ծնվել է 1780 թվականին։

1796 թվականի փետրվարի 1-ին ծառայության է անցել Մեծ Բրիտանիայի Թագավորական ծովային հետևակում՝ ծովային ուժերի երկրորդ լեյտենանտի կոչումով, 1837 թվականից՝ գնդապետ կոչումով։ Հատկապես աչքի է ընկել 1811 թվականին Անխոլտ կղզու պաշտպանությամբ դանիացիների դեմ, ապա ծառայել է թերակղզում, որտեղ նշանակվել է իսպանական լեգեոնի գնդապետ, սակայն 1834 թվականին պաշտոնաթող Է եղել։ 1826-1827 թվականներին Իսպվիչից ընտրվել է խորհրդարանի անդամ, 1831-1832 թվականներին եղել է Աշբերթոնի խորհրդարանի անդամ, իսկ 1832-1835 թվականներին Բոլթոնից ընտրվել Է խորհրդարանի անդամ։

Եղել է «Գլոբուս» թերթի համասեփականատեր և խմբագիր, Ավստրալիայի գաղութացման ծրագրերի քարոզիչ։ Զինվորական ծառայությունից ազատ ժամանակ հաջողությամբ զբաղվել է տնտեսական գիտությամբ։

1818 թվականի դեկտեմբերից եղել է Լոնդոնի Թագավորական ընկերության անդամ։

## Ընտանիք
Նրա որդին՝ Ռոբերտ Ռիչարդ Տորենսը, մշակել և ներդրել է Հարավային Ավստրալիայում անշարժ գույքի և դրա գործարքների գրանցման առաջադիմական գրանցման համակարգը։ Համակարգը ժամանակի ընթացքում տարածվել է ամբողջ աշխարհում և անվանվել Տորենսի տիտղոսների համակարգ։

## Հիմնական ներդրումը գիտության մեջ
1815 թվականի իր «Հացահատիկի արտաքին առևտրի մասին» ակնարկում նա հայտնաբերել է եկամտաբերության նվազման մասին օրենքը, և Դավիթ Ռիկարդոյից անկախ, մշակել է համեմատական առավելության տեսությունը։

1841 թվականի «Բյուջե» գրքում առաջարկել է առևտրի պայմաններ հասկացությունը, ինչպես նաև հայտնի վերապահում է արել, որ ազատ առևտուրը օպտիմալ չէ յուրաքանչյուր անհատի և յուրաքանչյուր երկրի համար. առանձին երկիրը կարող է փոխել առևտրի պայմանները իր օգտին ներմուծման մաքսատուրքերի միջոցով, և եթե որոշ երկրներ կիրառում են մաքսատուրքեր, ազգային կամ համաշխարհային բարեկեցությունը չի կարող աճել միակողմանի, այլ ոչ թե մաքսատուրքերի փոխադարձ վերացման արդյունքում։

Հավատարիմ է եղել փողի քանակական տեսությանը, եղել է «դրամական դպրոցի» տեսաբաններից մեկը։ 1844 թվականին լույս տեսած «Սըր Ռոբերտ Փիլի 1844 թվականի օրենքի գործնական օգտագործման սկզբունքները» հոդվածում Տորենսը գրել է 1844 թվականի Բանկային ակտի հիմնավորումը, որը բաժանել է Անգլիայի Բանկի էմիսիոն և բանկային դեպարտամենտները։

## Մատենագրություն
Տորենսի մատենագրությունը ներառում է գրեթե 100 գիրք և բրոշյուր․
* Torrens R. The Economists Refuted, 1808.
* Torrens R. Celibia Choosing a Husband (1809), a novel
* Torrens R. An Essay on Money and Paper Currency, 1812.
* Torrens R. An Essay on the External Corn Trade, 1815.
* Torrens R. An Essay on the Production of Wealth, 1821.
* Torrens R. Letters on Commercial Policy, 1833.
* Torrens R. On Wages and Combination, 1834.
* Torrens R. The Budget, 1841—1842
* Torrens R. The Principles and Practical Operation of Sir Robert Peel’s Bill of 1844, 1844.
* Torrens R. Tracts on Finance and Trade, 1852.

## Ծանոթագրություններ

Կատեգորիա:Բրիտանացի տնտեսագետներ
Արզումանի Ձոր

**Արզումանի Ձոր**, ավերակ գյուղ (գյուղակ) Հայկական ԽՍՀի Գորիսի շրջանում։

Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1907-1908 թվականներին ուներ 75 հայ բնակիչ։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր